Brug ikke penge du ikke har. Det er mantraet for den nye købmand, der skal til at åbne i Præstbro. Efter et par år uden købmand i byen har Lindy Bonderup nemlig besluttet sig for at åbne en dagligvarebutik. Forretningskonceptet er lidt specielt. For at der skal vare på hylderne, så skal kunderne betale forud til købmanden hver måned. Det er der en helt speciel årsag til, fortæller indehaver Lindy Bonderup til SaebyAvis. - Jeg har ingen kassekredit, men foreløbig har 51 personer lovet mig forudbetaling hver måned med kr. 500 - til kr. 1.000 - samt studerende og andre, der slipper billigere. Pengene skal gå til varekøb, og så kan det efter mine beregninger lade sig gøre at drive en købmandsforretning i Præstbro, siger han. Forretningen får alle de normale dagligvarer man kender og forventer. Kunder, der betaler forud, kan sågar gratis få leveret varer en gang om ugen. Det er planen, at Præstbros nye købmand holder åbningsreception tirsdag den 3. november.
Efter et par år uden åbner der nu en ny købmand i Præstbro. Forudbetalinger fra borgerne skal holde butikken i gang.